钦定古今图书集成/明伦汇编/氏族典/第449卷 > 沈有容
## 钦定古今图书集成/明伦汇编/氏族典/第449卷 > 沈有容

按《明外史沈有容传》：“有容，字士弘，宣城人，佥事宠之
孙也。举万历七年武乡试，谒蓟辽总督梁梦龙，用为
昌平千总。以功迁都司佥书，改佥书浙江都司。由浙
江游击调天津，迁温处参将，罢归。四十四年，福建中
倭巡抚黄承元请特设水师，起有容统之。泰昌元年，
辽事棘，始设山东副总兵，驻登州，以命有容。天启改”
元，辽、沈相继覆。熊廷弼建《三方布置》之议，以陶朗先
巡抚登、莱，而擢有容中军都督佥事，统总兵官。四年，
有容以年老乞骸骨，卒。